На основу члана 26. став 1. и 2. а у вези са чланом 39. Закона о процени утицаја на животну средину (,,Службени гласник Републике Србије“, бр. 94/2024), Одељење за имовинско правне и комуналне послове Градске управе града Смедерева

**О Б А В Е Ш Т А В А**

jавност да је носилац пројекта KAPPA STAR RECYCLING DOO,Умка, 13. октобра 1, поднео захтев за давање сагласности на Студију о процени утицаја на животну средину за Пројекат - ,,Повећање капацитета регистрованог постројења за управљање отпадом“, успостављеног на локацији катастарске парцеле број 464/14 КО Смедерево на адреси Индустријска 21, Смедерево, заведен под бројем 381-9/2025-11.

**Јавни увид** у предметну Студију о процени утицаја на животну средину, може се обавити у просторијама Градске управе Смедерево, у улици Омладинској бр. 1, (соба бр.35, II спрат), у периоду од 14.4. - 24.5.2025. године, у времену од 10 до 14 часова.

Позива се заинтересована јавност да изврши увид у садржину захтева на званичном сајту Градске управе града Смедерева.

**Рок за јавни увид и достављање мишљења о захтеву носиоца пројекта је 24. мај 2025. године.**

 Јавна презентација и јавна расправа о предметној Студији о процени утицаја на животну средину, биће одржана у просторијама Градске управе Смедерево, у улици Омладинској бр.1 у Смедереву, дана 19.5.2025. године, у времену од 12 до 13 сати.

 [Захтев](https://smederevo.ls.gov.rs/wp-content/uploads/2025/04/za-sajt-2025-04-07-Studija-Kappa-Star-Smederevo-.pdf)